Nafarroako Parlamentuko Mahaiak, 2020ko irailaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nasuvinsak udalekin sinatzen dituen hitzarmenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Udalek azken hamar urteotan Nasuinsarekin (orain, Nasuvinsarekin fusionatua) eta Nasuvinsarekin sinatutako hitzarmenei eta jarduketa-sistemei buruz jaso dugun informaziotik egiaztatu ahal izan dugu kasu bakar batean baliatu dela “lankidetza”ren jarduketa-sistema; zehazki, Lekunberriko Udalarekin sinatutakoan. Horri buruz, parlamentari honek honako hau jakin nahi du:

Nasuvinsak zer irizpide eta azterlanetan oinarrituta justifikatzen ditu bere jarduketa-sistemak, industriaren edo etxebizitzaren arloetan hirigintza-ekimenak garatzeko?

Nasuvinsak ba al du beste toki entitate batzuekin hitzarmenak sinatzeko asmorik, “lankidetza”ren bidez gara daitezen?

Iruñean, 2020ko irailaren 8an

Foru parlamentaria: Maiorga Ramírez Erro